Vijay Hazare Trophy: मो. सिराज ने पृथ्‍वी शॉ पर किया कमेंट तो इस 'छुटके उस्‍ताद' ने ठोक दिए दो छक्‍के, VIDEO  
मैच में मुंबई की टीम ने जीत हासिल की
पृथ्‍वी शॉ ने खेली 61 रन की पारी
इसमें आठ चौके और दो छक्‍के शामिल थे
pic.twitter.com/oTribPKcjs
pic.twitter.com/ahlfN8QG2S

बेंगलुरू में खेले गए इस मैच में पहले बैटिंग करते हुए हैदराबाद ने 50 ओवर में 6 विकेट खोकर 246 रन बनाए. टीम की ओर से के रोहित रायुडू ने सर्वाधिक 121 रन (132 गेंद, आठ चौके और चार छक्‍के) का योगदान दिया. मुंबई के लिए तुषार देशपांडे ने तीन और रायस्‍टन डायस ने दो विकेट हासिल किया. जवाब में हैदराबाद के 246 रन का पीछा करते हुए मुंबई के रोहित शर्मा (11) तो सस्‍ते में आउट हो गए लेकिन दूसरे विकेट के लिए पृथ्‍वी शॉ और श्रेयस अय्यर (55 रन, 53 गेंद, पांच चौके, दो छक्‍के) ने ताबड़तोड़ बल्‍लेबाजी करते हुए 12 ओवर में ही स्‍कोर 80 रन के पार पहुंचा दिया. शॉ 61 रन बनाने के बाद मेंहदी हसन की गेंद पर आउट हुए. 25 ओवर में जब मुंबई का स्‍कोर दो विकेट पर 155 रन था तब बारिश के कारण मैच रोकना पड़ा, बाद में VJD method के आधार पर मुंबई को विजयी घोषित किया गया. श्रेयस 55 और अजिंक्‍य रहाणे 17 रन बनाकर नाबाद रहे.